Mabondia Deontay Wilder na Tyson Fury kuzipiga Las Vegas.\nTyson Fury (kulia) Deontay Wilder (kushoto) wote hawajawahi kupoteza pambano

Mabondia hao walienda sare katika pigano lao la kwanza mwaka wa 2018 huku Fury akilalamika waaamuzi waliegemea upande wa Wilder ambaye alimrambisha sakafu Fury raundi ya kumi lakini akamaliza raundi zote kumi na mbili.

Fury anasema atamuamgusha Wilder raundi ya pili.

``Nitaingia ulingoni nikiwa  mzito kumshinda kwa hivyo makonde yake hayatanibabaisha kamwe, nitamshinda kwa KO raundi ya pili sicheki na mtu mie,'' anasema Fury.

Wilder hatahivyo haonyeshi mshangao wowote kwa vitisho vya Fury.

``Kama atashinda kwa KO raundi ya pili anavyosema basi nitastaafu kwa ndondi za kulipwa, ``anasema Wilder ambaye  kama Fury hajapoteza hata pigano moja. Wilder ameshinda mapigano  42 akaenda sare mara moja na ameshinda mapigano  41 kwa KO. Fury naye ameshinda mara 29 na akaenda sare moja akiwa na KO 20..

Kwa upande  wa mapato,  Wilder na Fury wataweka kibindoni zaidi ya dola milion 28 na fedha zingine za kando za mapato ya televisheni. Haya ndiyo malipo yao ya juu zaidi tangu waanze kucheza ndondi za kulipwa.

Kumekua na vita vya maneno kati yao

Vita vyao vya maneno viliendelea wakati wa kupima uzani huku Wilder akimwambia Fury kwamba ni yeye amemsaidia kupata malipo ya juu zaidi.

``Mimi nalisha familia yako kwa sababu ya wewe kucheza na mimi kama bingwa wa WBC,`` alifoka Wilder huku akiwa na mkanda wake begani.

Akimnyooshea kidole, Fury alimwambia Wilder ataona cha mtema kuni katika pigano lao la pili akisema sasa amebadilisha mbinu na atashambulia zaidi.

Wilder amepuuza yote hayo akisema:`` Hana nguvu huyu ni mdomo tu kwa sababu yeye ni mzito zaidi yangu. Ni bondia mzuri lakini makonde yake hafifu hayawezi kuniumiza mimi,'' anasema Wilder ambaye alikuwa na uzito wa 231lbs na  Fury 273 lbs walipopimwa.

``Sioni ajabu kwa uzito wangu. Kwa familia yetu sote tumenenepa kuanzia baba yangu, mama na ndugu zangu wa kiume. Yetu ni familia ya watu walionenepa,'' alisema Fury mwenye umri wa miaka 31 naye Wilder ana umri wa miaka 34.

Kutokana na...\n\ntl;dr:
Gumzo limekua likiendelea juu ya ndondi kati ya  bingwa wa uzani wa heavy mkanda wa WBC Deontay Wilder na mpinzani wake Tyson Fury watakapombana huko  Las Vegas, Marekani tarehe 22 mwezi wa Februari, lakini je ni nani atakayeibusu sakafu kabla ya mwenzake?